Šilutės Žibų pradinė mokykla

**Duonelės šventė** pradinių klasių mokiniams

Parengė pradinių klasių Vyr. mokytoja Vilma Eglynienė

**Tema:** Duonelės šventė. **Tikslai**: pažintiniai-plėsti mokinių žinias apie lietuvių papročius, tradicijas. auklėjamieji: puoselėti meilę ir pagarbą duonai, mokyti darbštumo. **Metodai ir metodiniai būdai**: pasakojimas, stebėjimas, klausymas, dainavimas, žaidimas, vaidinimas. **Veikėjai**: mokytoja, mokiniai, „vilkas“, „artojas“, autorius. **Priemonės:** duonos kepalas su atriekta riekele, lininis rankšluostis, stalelis , vilko kaukė ar apranga, artojo apranga, popieriniai vėjo malūnėliai ant lazdelių...

**Šventės eiga: (** 3 vaikai stovi salės viduryje ir ant lininio rankšluosčio laiko duonos kepalą) Deklamuoja: **Pirmas** **mokinys** Ant mano delno guli duonelė Ant mano delno juoda riekelė. Tai verks duonelė jei aš tingėsiu, Jei aš tingėsiu – jos nemylėsiu. **Antras mokinys** Tinginio valgoma verkia duonelė Ant mano delno ji verkt negali. Aš viską dirbsiu, ką tik mokėsiu Per visą savo dienelę šviesią.  **Trečias** **mokinys** Tegul tik juokias mano duonelė Tegul tik juokias juoda riekelė.(padeklamavę padeda duoną ant stalelio.)

**Mokytoja:** senovėje nedėdavo ant stalo apverstos duonos, nes tai reiškia jos išniekinimą (parodo kaip nedėdavo).

**Mokinys:** Duona - kaip žemė Išlieka, kartojas. Jinai - amžina.

1.

Ji ateina ant stalo Iš vėjo ir saulės, Lietaus ir javų, Iš prakaito lašo...

**Mokinys:** - Vaikai, ar žinote iš kur ir kaip atsiranda duonutė, kol patenka ant mūsų stalo? Paklausysite pasakos „Kaip artojas vilką mokė duoną kepti“ ir sužinosite duonos gimimo kelią nuo mažo grūdelio iki mūsų stalo. Vaidina: **autorius**, **vilkas ir artojas Autorius:** Girioje vilkas sutikęs artoją sako: **Vilkas**: - Klausyk, žmogau - šarkos tarška, kad tu kepi labai gardžią duoną. Duok ir man paragauti. **Autorius:** žmogus davė. Vilkas suėdė, apsilaižė ir sako: **Vilkas**: - Aš ir norėčiau išsikepti duonos, bet ką reikia daryti, išmokyk mane. ***Artojas****:* - Gerai. Pirmiausia turėsi išarti žemę. **Vilkas:** - O kai išarsiu žemę ar jau galėsiu valgyti? ***Artojas:*** - Ne. Reikės pasėti rugius. **Vilkas**: - O kai pasėsiu rugius, ar jau galėsiu valgyti?  ***Artojas:*** - Ne, ne. Reikės laukti, kol jie užaugs ir subręs.  **Vilkas:** - O kai užaugs ir subręs ar jau galėsiu valgyti? ***Artojas:*** - Ne, reikės nupjauti.  **Vilkas:** - O kai nupjausiu, ar jau galėsiu valgyti? ***Artojas:*** - Ne, reikės iškulti. **Vilkas:** - O kai iškulsiu ar jau galėsiu valgyti?  ***Artojas:*** - Ne, dar reikės grūdus sumalti.  **Vilkas:** - O kai sumalsiu ar jau galėsiu valgyti? ***Artojas:*** - Ne. Reikės užmaišyti tešlą. **Vilkas:** - O kai užmaišysiu tešlą ar jau galėsiu valgyti? ***Artojas:*** *-* Ne, dar reikės iškepti. **Vilkas:** - O kai iškepsiu, ar jau galėsiu valgyti? ***Artojas:*** - Tada jau galėsi valgyti. **Autorius:**  Vilkas galvojo , galvojo ir sako. **Vilkas:** - Labai daug reikia dirbti: (garsiai taria ir skaičiuoja ant pirštų )išarti, pasėti, užauginti, nupjauti, iškulti, sumalti, užmaišyti, iškepti. Geriau nekepsiu, apsieisiu ir be duonos. (išeina)

**Mokytoja:** Vaikai, kodėl vilkas duonos atsisakė?( išklausome keletą vaikų atsakymų) Teisingai, vaikai, vilkas nenorėjo dirbti, nes Duonos kelias sunkus ir ilgas. Todėl mes ją turime tausoti ir branginti. Dabar daug darbų atliekama mašinų, traktorių pagalba, o duona daugiausia kepama kepyklose. Anksčiau beveik kiekviena kaimo moteris duoną kepdavo krosnyje. Duonos kepimas šeimininkei buvo ne tik pareiga, bet ir garbė. Duonos kepimas buvo lydimas įvairiausių apeigų.

**3 mokiniai :** \* kepant duoną būdavo draudžiama kalbėti arba būti išsižiojusiam, nes duona sutrūkinės. **\*** nukritusį ant žemės duonos gabalėlį žmonės pagarbiai pakeldavo, pabučiuodavo ir suvalgydavo. **\*** duoną drausdavo iš riekės laužti viena ranka, nes viena ranka jos niekas neuždirba.

2.

**Mokinys** \* Duona vadinama gražiausiais vardais: Ji – ne duona, o duonelytė, duonikė, duonužėlė, duoneliūtė, duonelaitė, duonutėlė, duonikė, duonutė, duonutytė. (po žodį gali tarti keli mokiniai)

(pasigirsta įrašas „Vėjo ošimas“)  **Mokinys**  1.Vėjas už ūsų 2. Vėjas nubunda Malūną mūsų Girnos sudunda Tartum barsuką Maišas prayra Tampo ir suka. Miltai pabyra. (keletas vaikų sustoję laiko rankose popierinius malūnėlius ir juos pučia, kiti dainuoja dainelę ir atlieka judesius. )

**Dainelė- ratelis „Pučia šiltas vėjužėlis“.**

1. Pučia šiltas vėjužėlis (eina susikibę rateliu)

Sukas mano malūnėlis.

Malūnėlio geros girnos (susikabina poros už parankės ir sukasi ratu)

Mala kviečius, mala žirnius.(2 k.) (antrą kartą kartojant poros sukasi į priešingą pusę.)

1. Pūsk vėjeli, pūsk smarkiau (judesius kartoti, galima sugalvoti kitokius)

Malsim grūdus kuo smulkiau.

Iš tų miltų iš baltų

Keps močiutė riestainių.

**Mokinys**: mūsų senoliai duoną ne tik brangino, gerbė, bet laikė šventa, kūrė apie ją pasakas, dainas, patarles.

**Mokiniai sako patarles:** ( patarlės antrąją dalį gali atsakyti visi scenoje esantys mokiniai) \* duona už auksą - *brangesnė.*

\* verkia duonelė - *tinginio valgoma*.

\* duonelė, kad ir juoda, *bet stiprybės duoda*.

\* be duonos - *sotus nebūsi.*

\* darbštus duoną gamina - *tinginys vargą augina*.

\* duona nekrinta iš dangaus - *ją reikia uždirbti.*

\* duoną pažinsi iš plutos - *žmogų iš kalbos*.

\* kas skaito rašo - *duonos neprašo.*

\* dievas davė dantis - *duos ir duonos*.

\* sava duona gardesnė už – *svetimus pyragus.*

\* lauko nearsi - *duonos nevalgysi.*

\* kas nedirba, mielas vaike, - *tam ir duonos duot nereikia.*

3.

**Mokinys:**

Oi, nuo seno. Oi, nuo seno

Mįslės tarp žmonių gyvena.

Pasakysim- pamąstykit

Ir įminti pabandykit.

**Mįslės** (mokiniai gali skaityti mįsles pasirašę ant duonos imitaciją pasigamintų piešinukų)

1.Muša mane pagaliais, degina ugnimi, pjausto peiliais ir visi mane myli. (duona) 2. Kas didesnis už duonos kąsnį? (duonos kepalas) 3. Gimsta rausvas, gyvena žalsvas, miršta geltonas? (rugys) 4. Pernai išėjo, šiemet sugrįžo. (rugys) 5. Kitus maitina, pati nevalgo. (duona)

**Dainelė „Aš pasėjau“** (kiekvienam posmeliui rodyti judesius)

1. Aš pasėjau rugelius („sėja“) 5. Ir parvežiau rugelius

Tėtušėlio dirvelėj. Tėtušėlio žirgeliais.

Ritin dobil, ritin dobil (plojimas, pauzė...) kartoti....................

Ritin dobil ja. .............................

2. Ir išdygo rugeliai 6. Ir iškūliau rugelius

Tėtušėlio dirvelėj Tėtušėlio jaujelėj

Kartoti................. kartoti.................

............................. .........................

3.Ir užaugo rugeliai 7. Ir sumaliau rugelius

Tėtušėlio dirvelėj Tėtušėlio malūne.

Kartoti ........... kartoti..................

.............................. ...........................

4.Ir nupjoviau rugelius 8. Ir iškepiau duonelę Tėtušėlio dalgeliu močiutės krosnelėj Kartoti...................... kartoti...................

**Mokinys: (**paima nuo stalelio atrėktą duonos riekę**)**

Rankom paimu duonos riekę

Ją prie lūpų keliu ir bučiuoju.

Duoną amžiams branginti prisiekiu

Nes augina ją žemė gimtoji. (likusi duona pjaustoma ir dalijama svečiams)

4.